NORAKSTS

|  |  |
| --- | --- |
| 25.07.2024. | Nr.8/15 |

**GROZĪJUMS JELGAVAS PILSĒTAS DOMES 2016. GADA 28. JŪLIJA LĒMUMĀ NR.8/13 “PRIVĀTĀ KAPITĀLA PIESAISTE PAŠVALDĪBAS**

**SIA “JELGAVAS TIRGUS””**

**Atklāti balsojot: PAR – 10** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, U.Dūmiņš, M.Daģis, A.Eihvalds), **PRET – 4** (G.Kurlovičs, A.Rublis, A.Tomašūns, R.Šlegelmilhs), **ATTURAS – 1** (A.Pagors),

Jelgavas valstspilsētas pašvaldībā saņemts SIA “Jelgavas tirgus” 2024. gada 9. jūlija iesniegums Nr.1-11/17 (turpmāk- Iesniegums) ar lūgumu pagarināt pārtikas un nepārtikas preču tirgus Sporta ielā 2B un Zemgales prospektā 19A, Jelgavā (turpmāk- Objekts) izveides termiņu uz laiku līdz 2025. gada 1. janvārim. Lūgums pamatots ar Objekta būvnieka maiņu, kā rezultātā ir notikusi saistību pārņemšana un ir nepieciešams papildus laiks būvniecībai.

Saskaņā ar Jelgavas pilsētas domes 2016. gada 28. jūlija lēmumu Nr.8/13 “Privātā kapitāla piesaiste pašvaldības SIA “Jelgavas tirgus”” (turpmāk- Domes lēmums) un 2016. gada 29. jūlija lēmumu Nr.9/1 “Grozījumi Jelgavas pilsētas domes 2016. gada 28. jūlija lēmumā Nr.8/13 “Privātā kapitāla piesaiste pašvaldības SIA “Jelgavas tirgus”” tika nolemts, ka Objekts jāizveido 3 (trīs) gadu laikā.

Ar Jelgavas pilsētas domes 2019. gada 25. jūlija lēmumu Nr.9/10 “Grozījums Jelgavas pilsētas domes 2016. gada 28. jūlija lēmumā Nr.8/13 “Privātā kapitāla piesaiste pašvaldības SIA “Jelgavas tirgus”” Objekta izveides termiņš tika pagarināts, nosakot, ka Objekts jāizveido 6 (sešu) gadu laikā.

Ar Jelgavas valstspilsētas domes 2022. gada 28. jūlija lēmumu Nr.10/16 “Grozījums Jelgavas pilsētas domes 2016. gada 28. jūlija lēmumā Nr.8/13 “Privātā kapitāla piesaiste pašvaldības SIA “Jelgavas tirgus”” Objekta izveides termiņš tika pagarināts, nosakot, ka Objekts jāizveido 8 (astoņu) gadu laikā.

Saskaņā ar Pašvaldību likuma 4.panta pirmās daļas 12.punktu, 10.panta pirmo daļu un pamatojoties uz SIA “Jelgavas tirgus” 2024. gada 9. jūlija iesniegumu Nr.1-11/17,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt grozījumu Jelgavas pilsētas domes 2016. gada 28. jūlija lēmuma Nr.8/13 “Privātā kapitāla piesaiste pašvaldības SIA “Jelgavas tirgus”” 2.punktā un aizstāt vārdus “astoņu gadu laikā” ar vārdiem un skaitļiem “līdz 2025. gada 1. janvārim”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā